নিজের অভিজ্ঞতার উদাহরন দেই। আমি আয়ারল্যান্ডে চাকরি করছি। ছোট চাকরি। ইউরো সঙ্কটের ফলে সেই দুহাজার আট সালের মাঝামাঝি থেকে উপার্জনের মাত্রা কমতে শুরু করেছে যা কিনা মোট আয়ের তিন ভাগের এক ভাগে গিয়ে দাঁড়িয়েছে। পক্ষান্তরে, নড়বরে অর্থনীতির যাঁতাকল থেকে বেরিয়ে আসতে সরকার শুধু ট্যাক্স ও পিপিএস (পারসোনাল পাবলিক সার্ভিস) ফি বাড়িয়েই ক্ষান্ত হননি চিকিৎসা সেবার কথা বলে নতুন আরেকটি ফি ইউ এস সি (ইউনিভার্সাল সোশ্যাল সার্ভিস) সংযযন করে দিয়েছে যা প্রতি বেতন থেকেই কেটে নেয়া হয়। ফলে সব মিলিয়ে আমার মতো একজন ছোট চাকরিজীবীর ক্ষতির পরিমান দাঁড়াল বাংলাদেশি টাকায় প্রায় ৬০/৭০ হাজারের মতো। এ ক্ষতি শুধু আমার একার নয়, অনেকেরই। যা আমাদের দেশের জাতীয় আয় প্রবৃদ্ধির ক্ষেত্রেও অনেকটা বাধা হিসেবে কাজ করেছে।